CELEX: 62014TN0577
Language: da
Date: 2014-08-04 00:00:00
Title: Sag T-577/14: Sag anlagt den 4. august 2014 — Gascogne Sack Deutschland og Gascogne mod Domstolen

6.10.2014   
            
            
               DA
            
            
               Den Europæiske Unions Tidende
            
            
               C 351/19
            
         Sag anlagt den 4. august 2014 — Gascogne Sack Deutschland og Gascogne mod Domstolen
   (Sag T-577/14)
   2014/C 351/24
   Processprog: fransk
   
      Parter
   
   
      Sagsøgere: Gascogne Sack Deutschland GmbH (Wieda, Tyskland) og Gascogne (Saint Paul lès Dax, Frankrig) (ved advokaterne F. Puel og E. Durand)
   
      Sagsøgt: Den Europæiske Unions Domstol
   
      Sagsøgernes påstande
   
   
               —
            
            
               Det fastslås, at Den Europæiske Union ifalder ansvar uden for kontraktforhold idet sagsbehandlingen for Retten udgjorde en tilsidesættelse af kravet om, at retssager skal behandles inden for en rimelig tid.
            
         Følgelig,
   
               —
            
            
               tilpligtes Den Europæiske Union at betale en passende og fuld erstatning for den økonomiske og ikke-økonomiske skade, som sagsøgerne har lidt som følge af Unionens retsstridige adfærd, der svarer til de følgende beløb med tillæg af udlignings- og morarenter til den sats, som Den Europæiske Centralbank anvender på sine vigtigste refinansieringstransaktioner, forhøjet med to procentpoint beregnet fra sagens anlæg:
               
                           —
                        
                        
                           1 1 93  467 EUR for de tab, der er lidt som følge af betaling af yderligere lovbestemte renter, der pålægges i forhold til sanktionens pålydende, ud over en rimelig periode
                        
                     
                           —
                        
                        
                           1 87  571 EUR for de tab, der er lidt som følge af yderligere betalinger af bankgarantien ud over det rimelige
                        
                     
                           —
                        
                        
                           2 0 00  000 EUR for tabt fortjeneste og/eller tab som følge af »usikkerhed«, og
                        
                     
                           —
                        
                        
                           5 00  000 EUR for ikke-økonomisk skade
                        
                     
         
               —
            
            
               Subsidiært, hvis det vurderes at størrelsen af det lidte tab bør revurderes, indhentes en sagkyndig erklæring i henhold til artikel 65, litra d), artikel 66, stk. 1, og artikel 70 i Rettens procesreglement.
            
         
               —
            
            
               Under alle omstændigheder tilpligtes Den Europæiske Union at betale nærværende sags omkostninger.
            
         
      Anbringender og væsentligste argumenter
   
   Til støtte for søgsmålet har sagsøgerne fremsat ét enkelt anbringende vedrørende tilsidesættelsen af artikel 47, stk. 2, i Den Europæiske Unions charter om grundlæggende rettigheder på grund af den urimeligt langvarige sagsbehandlingstid ved Retten og følgelig tilsidesættelsen af deres grundlæggende ret til at få deres sag pådømt inden en rimelig frist.